
Szemimartingálok ugrási aktivitási indexe – Melyik módszert használjuk?

Napjainkban egyre több cikk foglalkozik nagyfrekvenciás pénzügyi adatokkal. A modellezés során az árfolyam logaritmusát szemimartingálként írjuk fel. Ebben jelen vannak az ugrások is. Ennek vizsgálatára definiálták az ugrási aktivitás fokát. Ez a kis ugrások jelenlétének gyakoriságát karakterizálja, minél nagyobb ez a szám, annál több apró ugrás van jelen a folyamatban. Erre az utóbbi időben egyre több becslést hoztak létre.
A dolgozat célja az volt, hogy a különböző ugrásaktivitási index becsléseket összehasonlítsa egymással, és megnézze, hogy a becslés bonyolítása milyen előnyökkel és hátrányokkal jár. A dolgozatom elején bemutattam a szükséges elméleti hátteret, a három legtöbb helyen előforduló becslést (Ait-Sahalia, Jing, Bull), majd ezek után leírtam egy alternatív módszert, melyben összekapcsoltam két becslést, a Bull-féle súlyfüggvényt lecseréltem egy Jing-típusúra, majd rátértem ezen módszerek összehasonlítására.
 A szimulációk során azt láthattuk, hogy zajmentes esetben a Jing becslés minden szempontból felülmúlja az AS becslést, ahogy ezt a heatmapeken is láthatjuk. A Bull becslés valamivel jobb eredményeket produkál, mint a Jing becslés, ha $\beta <1,6 $, de magasabb béta esetén alulbecsül, nem tud pontos becslést adni. Az alternatív módszer picivel jobbnak bizonyult, mint a Bull féle megoldás, viszont továbbra is megvoltak azon hátrányai, amelyek a Bullnak.
Mivel nagy frekvenciás adatokat nézek, ez egy lényeges kérdés, hogy ebben az esetben hogy reagálnak a becslések. Többféle zajt is megvizsgáltam, ami mindenhol látszódott, hogy ha a normális zaj elér egy bizonyos szintet, utána a Bull becslés hirtelen összeomlik. Ez a viselkedés nem figyelhető meg a Jing, és AS becslések esetében. Viszont amikor T-eloszlású zajt vizsgáltam meg, azt láthattuk, hogy a Bull becslés ezt jobban kezeli, ellentétben az elődeivel akik viszont jóval rosszabbul becsültek ilyen zajkörnyezet mellett. Az AS becslés bizonyult a legrobusztusabbnak a zaj méretére nézve önmagához képest, viszont még így is csak nagy zajnál tudott -főleg szélsőhelyzetekben- jobb MSE-t felmutatni, mint a Jing becslés. A Jing-féle módszer a súlyfüggvénye miatt érzékenyebb a zajra, hiszen kisebb növekményeket is beleszámol az ugrásokba.




